CELEX: 62020CA0242
Language: da
Date: 2021-12-09 00:00:00
Title: Sag C-242/20: Domstolens dom (Fjerde Afdeling) af 9. december 2021 — HRVATSKE ŠUME d.o.o., Zagreb, indtrådt i HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj p.o., Zagrebs rettigheder mod BP Europa SE, indtrådt i Deutsche BP AG’ rettigheder, der selv er indtrådt i The Burmah Oil (Deutschland) GmbH’s rettigheder (anmodning om præjudiciel afgørelse fra Visoki trgovački sud Republike Hrvatske — Kroatien) [Præjudiciel forelæggelse – retligt samarbejde i civile sager – forordning (EF) nr. 44/2001 – artikel 5, nr. 3) – begrebet »sager om erstatning uden for kontrakt« – retslig fuldbyrdelsesprocedure – søgsmål med påstand om tilbagebetaling som følge af ugrundet berigelse – artikel 22, nr. 5) – fuldbyrdelse af retsafgørelser – enekompetence]

14.2.2022   
            
            
               DA
            
            
               Den Europæiske Unions Tidende
            
            
               C 73/3
            
         
      Domstolens dom (Fjerde Afdeling) af 9. december 2021 — HRVATSKE ŠUME d.o.o., Zagreb, indtrådt i HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj p.o., Zagrebs rettigheder mod BP Europa SE, indtrådt i Deutsche BP AG’ rettigheder, der selv er indtrådt i The Burmah Oil (Deutschland) GmbH’s rettigheder (anmodning om præjudiciel afgørelse fra Visoki trgovački sud Republike Hrvatske — Kroatien)
      (Sag C-242/20) (1)
      
      (Præjudiciel forelæggelse - retligt samarbejde i civile sager - forordning (EF) nr. 44/2001 - artikel 5, nr. 3) - begrebet »sager om erstatning uden for kontrakt« - retslig fuldbyrdelsesprocedure - søgsmål med påstand om tilbagebetaling som følge af ugrundet berigelse - artikel 22, nr. 5) - fuldbyrdelse af retsafgørelser - enekompetence)
      (2022/C 73/04)
      Processprog: kroatisk
      
         Den forelæggende ret
      
      Visoki trgovački sud Republike Hrvatske
      
         Parter i hovedsagen
      
      
         Sagsøger: HRVATSKE ŠUME d.o.o., Zagreb, indtrådt i HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj p.o., Zagrebs rettigheder
      
         Sagsøgt: BP Europa SE, indtrådt i Deutsche BP AG’ rettigheder, der selv er indtrådt i The Burmah Oil (Deutschland) GmbH’s rettigheder
      
         Konklusion
      
      
                  1)
               
               
                  Artikel 22, nr. 5), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at et søgsmål om tilbagebetaling som følge af ugrundet berigelse ikke henhører under den enekompetence, som er fastsat i denne bestemmelse, selv om det er blevet anlagt på grund af udløbet af fristen for at kræve tilbagebetaling af beløb, der er uretmæssigt udbetalt under en tvangsfuldbyrdelsesprocedure, inden for rammerne af samme fuldbyrdelsesprocedure.
               
            
                  2)
               
               
                  Artikel 5, nr. 3), i forordning nr. 44/2001 skal fortolkes således, at et søgsmål om tilbagebetaling som følge af ugrundet berigelse ikke er omfattet af kompetencereglen i denne bestemmelse.
               
            
         (1)  EUT C 262 af 10.8.2020.